นายกรัฐมนตรี ตรวจเยี่ยมอ่างเก็บน้ำห้วยเสนงโครงการชลประทานสุรินทร์ ทุกภาคส่วนจะต้องร่วมมือกันเพื่อแก้ปัญหาอย่างยั่งยืน
นายกรัฐมนตรี ตรวจเยี่ยมอ่างเก็บน้ำห้วยเสนงโครงการชลประทานสุรินทร์ ทุกภาคส่วนจะต้องร่วมมือกันเพื่อแก้ปัญหาอย่างยั่งยืนพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ ตรวจเยี่ยมอ่างเก็บน้ำห้วยเสนงโครงการชลประทานสุรินทร์ อำเภอเมืองสุรินทร์ จังหวัดสุรินทร์ โดยมีนายประภัสสร์ มาลากาญจน์ ผู้ว่าราชการจังหวัดสุรินทร์ ข้าราชการ และประชาชนในพื้นที่ให้การต้อนรับ พร้อมรายงานสถานการณ์ภัยแล้งและแนวทางแก้ปัญหาการขาดแคลนน้ำดิบผลิตน้ำประปาของจังหวัด ซึ่งนายกรัฐมนตรี กล่าวว่า ได้ติดตามสถานการณ์ภัยแล้งมาโดยตลอด ทั้งนี้เมื่อแก้ปัญหาเร่งด่วนบรรเทาความเดือดร้อนเบื้องต้นแล้ว ยังจะงดเว้นการเก็บค่าน้ำประปาในช่วงเดือนที่ประสบปัญหาให้กับประชาชนที่ได้รับผลกระทบในจังหวัดสุรินทร์ด้วยเพื่อเป็นการเยียวยา นอกจากนี้ ยังเห็นว่าจะต้องดำเนินแนวทางแก้ปัญหาระยะกลางและระยะยาวต่อไป เพื่อให้มีน้ำเพื่อการเกษตรและเพื่อภาคอุตสาหกรรม โดยรัฐบาลพร้อมสนับสนุนงบประมาณดำเนินการอย่างเต็มที่ และเห็นว่าการแก้ปัญหาทุกภาคส่วนจะต้องร่วมมือกันเพื่อบรรเทาความเดือนร้อนให้มากที่สุด ขณะเดียวกันเห็นว่ากระทรวงต่างๆ จะต้องทบทวนแผนบริหารจัดการน้ำและบูรณาการการแก้ปัญหาร่วมกันเพื่อให้การแก้ปัญหาน้ำท่วม น้ำแล้งที่เกิดขึ้นทั่วประเทศอย่างเป็นระบบและให้เกิดความยั่งยืน